
maxime concordare credidimus. 

2 Bellum quod ementita Gallorum Respublica universis fere Europae Principibus indixit, injustum est defectu auctoritatis, 
iniquitate causae, perversitate finis, immanitate modi. _ 

3 Quisquis ad bellum istum cujuscumque generis auxilia seditiosis istis conferat hominibus, lxthalis criminis Reus est, et 
obnoxius restitutioni, quin ulla possit ignorantia excusari. 

4 Pr.nceps quilibet potest uti bello adversus sibi rebelles subditos, quo eos, in officio contineat, et admissi sceleris 

poenas sumat. ^ 

5 Potest item , imo etiam debet adversus eos arma ulricia movere si a Christo data fide deficiant, et ut male partam 

conscientiae libertatem compescat. 

6 Anno Domini 1572. die 24 Augusti Sancto Bartholomaeo sacra multa Calvinianorum millia jus$u Caroli IX. Galliae Regis 
caesa sunt. Hanc ne quissimorum subditorum stragem impii homines (quo suam nimirum causam agant) tamquam bar¬ 
baram et iniquam traducunt; Catholici etiam aliqui piique Scriptores tamquam paulo duriorem reprehendunt. Nos au¬ 
tem aserimus, eam fuisse justissimam , et, ut posteriores eventus , praesertim hodiernus , probavere, necessariam. 

7 Quod adversus sibi subditos quilibet Principi licere diximus, id ipsum etiam Socio Principi in auxilium vocato licitum 
esse asserimus. 

8 Adivero cum Christi nomen blasphemiis, aut persecutionibus impetitur , aut cum ea a seditiosis hominibus Politices, 
et Regiminis forma intentatur, qua socialis ordo pervertitur, et periculum reliquis Rebus publicis creatur, tunc sive 
vocatus, sive non vocatus bellum gerere potest, et tenetur. 

9 Hinc bellum quod Clementissimus Hispanix Rex Carolus IV» adversus Gallos gerit non solum justum, sed necessa¬ 
rium est. t # ..... ». , 'A 

10 Quisquis ex nostris eo bello pugnans corruerit pietatis et Religionis gloriosa hostia cadet. 

11 Tenemur Catholicum Principem nostrum hoc bellum gerentem omnibus, quibus possimus, auxiliis juvare et quia Ci¬ 
ves , et quia Christiani sumus. 

12 Ecclesix proventus, et thesauri a Viris Ecclesiasticis in hujus belli usum sanctisime, et justissime impendentur. 

13 Licet hoc apud Christianos perpetua sit cautum consuetudine, ne qui Christo nomerf dederunt, bello capti, mancipia 
fiant, Galli tamen milites hoc merentur exui privilegio. 

